ROMÂNIA **Iniţiator**

JUDEŢUL MURES **PRIMAR**

MUNICIPIUL TÂRGU MUREȘ **Soós Zoltán**

DASCPC-Serviciul activităţi culturale, sportive, de tineret şi locativ

Nr. 86.389 din 07.11.2022

**Referat de aprobare**

**privind aprobarea folosirii cu titlu gratuit de către Societatea Cultural Patriotică „Avram Iancu” a unor spații cu altă destinație decât aceea de locuințe aflate în proprietatea municipalității și administrate de SC LOCATIV SA**

 **Societatea Cultural Patriotică „Avram Iancu”- Filiala Mureș,** prin adresa nr. 85.750/2022, a **solicitat, în urma majorării tarifului de închiriere care se aplică începând cu data de 01.07.22, să le fie reanalizată situația spațiului în care își desfășoară activitatea. În prezent filiala Mureș păstrează, îngrijește și ține deschisă Casa Memorială Avram Iancu pentru vizitatori, fără a percepe nicio taxă sau venit din aceste activități. Din totalul de 6 încăperi ( suprafață totală 73,19 mp), în 2 încăperi se află amenajat un muzeu, cu documente, fotografii și obiecte legate de Revoluția din Transilvania din 1848.**

**Menționăm faptul că imobilul situat în str. Avram Iancu, nr. 23 este clasificat ca monument cu valoare istorică și arhitecturală.**

În cadrul ședinței din data de 02.05.2022, Comisia  de specialitate pentru soluționarea unor probleme privind spațiile cu altă destinație decât aceea de locuință, numită prin HCLM nr.10/09.11.2020, renumerotată cu nr.189/9.11.2020 conform HCL nr. 242/17.12.2020, a fost de acord să se poarte discuții cu reprezentanții Societății, în vederea identificării unei soluții. Astfel, în urma discuțiilor purtate s-a stabilit **ca pentru suprafața pe care Societatea o utilizează cu destinația de sediu ( 35,55 mp), respectiv curte ( 78,00mp) să se achite chirie, iar pentru spațiul destinat Casei memoriale, în suprafață de 37,64 mp, respectiv pivnița ( 37,95mp) să fie utilizate cu titlu gratuit, în baza unui contract de comodat.**

Comisia de specialitate întrunită în ședința din data de 03.11.2022 a analizat posibilitatea și a fost de acord ca o parte din spațiile deținute în chirie de către Societatea Culturală, să fie folosite cu titlul gratuit ( Casa memorială, pivnița), pe o perioada de 6 luni, cu posibilitate de prelungire succesivă.

Având în vedere cele mai sus- precizate, supunem aprobării Consiliului Local proiectul de hotărâre alăturat.

Anexă:- proces -verbal nr. 85.750/03.11.2022;

 - adresa nr. 38.536/20.05.2022

**Aviz favorabil al**

**D.A.S.C.P.C**

Director ex. adj.

Blaga-Zătreanu Cosmin

Întocmit/redactat,

 Mureșan Ramona-inspector sup. SACSTL

ROMÂNIA Proiect

JUDEŢUL MUREŞ (nu produce efecte juridice)\*

CONSILIUL LOCAL AL MUNICIPIULUI TÂRGU MUREȘ **Inițiator**

 **Primar,**

 **Soós Zoltán**

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2022**

**privind aprobarea folosirii cu titlu gratuit de către Societatea Cultural Patriotică „Avram Iancu” a unor spații cu altă destinație decât aceea de locuințe aflate în proprietatea municipalității și administrate de SC LOCATIV SA**

***Consiliul local al municipiului Târgu Mureș, întrunit în şedinţă ordinară de lucru***, Având în vedere:

* Referatul de aprobare nr. 86.389 din 07.11.2022 iniţiat de Primar prin Direcția Activități Social Culturale Patrimoniale Comerciale - Serviciul Activități Culturale, Sportive, de Tineret și locativ privind aprobarea folosirii cu titlu gratuit de către Societatea Cultural Patriotică „Avram Iancu a unor spații cu altă destinație decât aceea de locuințe aflate în proprietatea municipalității și administrate de SC LOCATIV SA;
* Având avizul comisiei instituită prin HCLM nr. 10/09.11.2020, renumerotată prin HCLM nr. 242/2020 cu nr. 189/09.11.2020, conform procesului verbal al comisiei de specialitate privind repartizarea spațiilor cu altă destinație decât aceea de locuințe nr. 85750 din 03.11.2022
* Raportul de specialitate nr. \_\_\_\_\_\_\_ al Direcției Juridice, Contencios Administrativ și Administrație Publică Locală,
* Raportul Comisiilor de specialitate din cadrul Consiliului local municipal Târgu Mureș

 În conformitate cu prevederile:

* art. 49 alin.(1), lit. „a” din Ordonanței nr. 26/2000 cu privire la asociaţii şi fundaţii, și a HCLM nr. 10/2020, renumerotată prin HCLM nr. 242/2020 cu nr. 189/09.11.2020
* Legii nr. 24/2000 privind normele de tehnică legislativă pentru elaborarea actelor normative republicată;
* art. 874 alin. (1) din Legea nr. 287/2009 privind Codul civil;
* art. 129 alin.(1), alin. (2) lit. „c” și „d”, alin. (6) lit. „a”, alin. (7) lit. „q”, alin.(14), art.196, alin.(1), lit. „a” , ale art. 243, alin. (1), lit. „a” și ale art. 349 din OUG nr. 57/2019 privind Codul administrativ, cu modificările și completările ulterioare,

**HOTĂRĂȘTE**

**Art.1**. Se aprobă darea în folosință gratuită către Societatea Cultural Patriotică „Avram Iancu” a spațiului în suprafață de 37,64 mp, situat în str. Avram Iancu 23, cu destinația de Casă memorială, respectiv a spațiului în suprafață de 37,95 mp, cu destinația de pivniță, identificate în CF nr. 131367 Târgu Mureș nr.Top.2174/1,2175/1/1, cu valoarea de inventar 32947,89 lei.

**Art.2.** Acordarea dreptului de folosință gratuită se va face pe o perioada de 6 luni, cu posibilitate de prelungire succesivă, în baza unui contract de comodat care face parte integrantă din prezenta hotărâre.

**Art.3.** Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia activităţi social-culturale patrimoniale și comerciale- Serviciul activități culturale, sportive, de tineret și locativ, precum și S.C. LOCATIV S.A.

**Art.4.** În conformitate cu prevederile art. 252 alin. (1) lit. c , ale art. 255 din OUG nr. 57/2019 privind Codul administrativ, și ale art. 3 alin. (1) din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Art.5.** Prezenta hotărâre se comunicăla:

* Direcția activități social culturale, patrimoniale și comerciale- Serviciul activități culturale, sportive, de tineret și locativ;
* S.C. LOCATIV S.A.

**Viza de legalitate**

 **p. Secretarul general al Municipiului Târgu Mureş**